**Често срещани типове грешки**

**в данните от описите** **на фактури по държавна помощ „Помощ под формата на отстъпка от стойността на акциза върху газьола, използван в първичното селскостопанско производство”**

|  |  |
| --- | --- |
| **Графа в описа** | **Често срещани грешки** |
| Графа (2) – Идентификационен номер на земеделския стопанин (ЕИК по ЗТР; БУЛСТАТ; ЕГН; ЛНЧ) | * Допълнителни (излишни) интервали – пред, зад и в самия номер * Допълнителни (излишни) специални символи – напр. „, ”, :, ; и др. * Допълнителен текст – ЕГН, ЕИК, име на бенефициента (текстът BG пред номера е допустим) * ЕГН с повече или по-малко от 10 символа * ЕИК с повече или по-малко от 9 символа * ЕГН или ЕИК, на които при копирането в редовете са се получили поредни номера – напр. за ЕИК: 111111111, 111111112, 111111113 и т.н. * В описите кандидатът се е посочил с един идентификатор (ЕГН, ЕИК или номер по ДДС), а в дневниците за продажбите на доставчиците фигурира с друг |
| Графа (3) – Номер на фактурата/ дебитното известие | * Неточно/непълно изписване на номера |
| Графа (4) – Дата на документа | * Датата е извън периода 01.01.2015 – 31.12.2015 или е неточно/непълно изписана |
| Графа (5) – Идентификационен номер по ДДС на лицето, издател на фактурата (доставчик) | * Допълнителни (излишни) интервали – пред, зад и в самия номер * Допълнителни (излишни) специални символи – напр. „, ”, :, ; и др. * Допълнителен текст – ЕГН, ЕИК, наименование на доставчика (текстът BG пред номера е допустим) * ЕИК с повече или по-малко от 9 символа * ЕИК, на което при копирането в редовете са се получили поредни номера – напр. 111111111, 111111112, 111111113 и т.н. |
| Графа (6) – Общ размер на данъчните основи за облагане с ДДС (общо по фактурата) | * Вместо да бъде изписан само размерът на данъчната основа е посочена общата стойност на фактурата (т.е. данъчна основа+ДДС) * Размерът на данъчната основа трябва да е изписан с точност до цяла стотинка – както е записан във фактурата |
| Графа (7) – Всичко начислен ДДС | * Вместо да бъде изписан само размерът на ДДС е посочена общата стойност на фактурата (т.е. данъчна основа+ДДС) * Размерът на ДДС трябва да е изписан с точност до цяла стотинка – както е записан във фактурата |
| Графа (8) – Литри газьол | * Количеството е в тонове или килограми (вместо в литри). В тези случаи преизчисляването на количеството в газьол от килограми в литри се осъществява по формулата:   1 литър газьол = 0,835 килограма газьол  Т.е. за да се получи количеството в литри, килограмите газьол трябва да се разделят на 0,835   * Неточно изписване на количеството литри – напр. 20.000 литра вместо 20 000 литра, или обратното – 20 000 литра вместо 20.000 литра и др. |

Моля имайте предвид, че списъкът е неизчерпателен и e възможно да бъдат идентифицирани и други видове грешки.